25 સપ્ટેમ્બરના રોજ પીએમ મોદી દ્વારા આર્થિક સલાહકાર પરિષદ(EAC-PM)ની રચના કરવામાં આવી હતી. ઉલ્લેખનીય છે કે, મોદી સરકાર સત્તામાં આવ્યાના ત્રણ વર્ષ બાદ એવા સમયે આર્થિક સલાહકાર પરિષદની રચના કરવામાં આવી છે, જ્યારે જીડીપીના દરમાં ઘટાડો નોંધાયો છે. આ વર્ષે એપ્રિલથી જૂનના ત્રણ મહિના દરમિયાન જીડીપી વૃદ્ધિ ઘટીને 5.7 ટકા પર પહોંચી હતી. મે 2014 બાદ આ સૌથી નીચો આંકડો છે. આ મુદ્દે વિપક્ષ તરફથી પણ આકરા પ્રહારો કરવામાં આવી રહ્યા છે. પીએમ મોદી દ્વારા રચાયેલ આર્થિક સલાહકાર પરિષદ(EAC-PM)ની પહેલી બેઠકમાં આ મુદ્દે ગંભીરતાથી વિચાર કરવામાં આવ્યો હતો.